open-index/open-wikipedia-markdown huggingface dataset:
Deroceras panormitanum

***Deroceras panormitanum***, er et bløtdyr og tilhører de landlevende lungesneglene. Den har ikke sneglehus og er en av «nakensneglene» uten synlig skall og hører til i gruppen av  åkerkjølsnegler (Agriolimacidae).

## Utbredelse
*Deroceras panormitanum* er ikke så vanlig i Norge, på grunn av klimaet. Den er påvist innendørs på østlandet i drivhus. Mens den på vestlandet også er funnet utendørs. Den er vanligere lengre sør og vest i Europa og har sin opprinnelige utbredelse i landene rundt Middelhavet. Den har spredt seg nordover og ble første gang påvist i Storbritannia på 1930-tallet. Den har siden hatt en voksende bestand. Den er også påvist i USA, hvor den er introdusert fra Europa.

## Utseende
*Deroceras panormitanum* har en tydelig kjøl lengt bak på kroppen og åndehullet bak midten av kappen. Kroppen er ganske mørk brun, mens kappen er lysere litt mer gyllen brun. Fargene kan variere, men vanligvis har den en todeling mellom en lysere og mørkere brunlig farge. Rundt åndehullet er en lysere flekk. Den er mellom 20 og 30&nbsp;millimeter, noen ganger helt oppe i 45 millimeter.

Den har en tunge (Radula), også kalt raspetunge, med små harde tagger eller tenner av kitin.  Med den rasper den i seg maten.

## Levevis
*Deroceras panormitanum* finnes der det er litt fuktig. I hager, gressenger, skogkanter, kratt, langs vassdrag og lignende steder. Den lever av planter.

Alle lungesnegler er tvekjønnet. For å kunne legge egg kreves allikevel to snegler, som under paringen, befrukter hverandre gjensidig. Eggene legges i hulrom i jorden som sneglen har gravd ut. Den legger klaser med egg og gjentar dette flere ganger i løpet av en sommer. Tilsammen kan hver snegl legge flere hundre egg. De kan under gunstige forhold klare opptil tre generasjoner i løpet av en sommer.

## Litteratur
* Michael P. Kerney, R. A. D. Cameron & Jürgen H. Jungbluth. 1983. *Die Landschnecken Nord- und Mitteleuropas.* ., Paul Parey, Hamburg & Berlin. 384 sider. ISBN 3-490-17918-8 
* Rosina Fechter und Gerhard Falkner. 1990. *Weichtiere.* Mosaik-Verlag, München. (Steinbachs Naturführer 10) 287 sider. ISBN 3-570-03414-3

## Eksterne lenker
* 
* Molluscs of Central Europe  - (tyskspråklig)
* AnimalBase - (engelskspråklig)
Olle Granath

**Olle Granath** (født 1940 i Borås i Västergötland, Sverige) er en svensk kunstkritiker, forfatter og innflytelsesrik person i Stockholms kunstliv.

## Biografi
Granath tok i 1966 en Fil kand eksamen i kunsthistorie og estetikk.
* Kunstkritiker for Dagens Nyheter 1964 – 1979
* Sjefredaktør og ansvarlig utgiver for Konstrevy 1965 – 1968
* Assistentlæreer ved Kungl Konsthögskolan 1967 – 1969
* Musemsdirektør og sjef for Moderna Museet 1980 – 1989 og en kortere periode på 1990-tallet
* Overintendent for Statens konstmuseer og sjef for Nationalmuseum 1989 – 2001 
* Æresmedlem i Konstakademien sidan 1987
* Sekretær for Konstakademien fra 1. sept 2005

## Bibliografi
* *Svensk konst efter 1945*, (1975)
* ny upplaga *Ett annatilus* (1985)
* *Utblickar över konst och konstnärer* (1979)
* *Olle Kåks – ett konstnärsporträtt* (1980)
* *Per Kirkeby* (1990) 
* *Slutbok* (1991)

## Priser og utmerkelser (utvalg)

## Referanser


## Eksterne lenker
* Intervju i Omkonst.
Fredrik VI av Schwaben

**Fredrik VI av Schwaben** (født 1167 i Modigliana, død 20. januar 1191 i Akko) var en hertug av Schwaben fra 1170 til sin død under beleiringen av Akko under det tredje korstoget. Fredrik giftet seg (eller kun trolovet) med prinsesse Konstanse av Ungarn (død 1240), men fikk ingen arvinger.

## Liv og virke
### Bakgrunn
Han var den tredje sønnen til keiser Fredrik I Barbarossa og Beatrice I av Burgund, og bror av Henrik VI, den senere keiser av det tysk-romerske riket.

Fredrik ble døpt Konrad, men fikk endret navn senere. På hoffet i Mainz den 20. mai 1184 (pinse) ble han sammen broren Henrik VI slått til ridder.

### Korsfarer
Den 27. mars 1188 tvang Fredrik sin far til å få være med på det neste korstog. I Ungarn ble han i 1189 trolovet med den ungarske prinsessen Konstanse. Den 10. juni 1190 druknet Fredrik I Barbarossa i elva Saleph ved en ulykkestilfelle på veg til Antiokia ved Orontes fra Armenia. 

Keiserens død sendte hæren inn i kaos og panikk, omgitt av tyrkere på alle kanter. Mange deserterte og ble drept, og kun 5000, en liten andel av den opprinnelige hæren, nådde fram til Akko, da ledet av keiserens sønn Fredrik som hadde til hensikt å begrave sin far i Jerusalem. Dessverre klarte de ikke å bevare liket i eddik, og hans kjøtt ble gravlagt i Anatokia, beinene i Tyr, og hjertet og indre organer i Tarsus. 

Selv om en stor del av korsfarerne forlot hærfølget, og seilte fra havnen ikke langt fra Antiokia og hjemover, ville Fredrik V videre med de resterende hærstyrker fortsette til Jerusalem. Men i Tripoli syknet størsteparten av styrkene hen i malaria. Derfor var det bare noen få ridderstyrker som ankom utenfor den beleirede byen Akkos murer i begynnelsen av oktober 1190.

Under beleiringen av Akko ble den unge Fredrik selv syk av malaria og døde den 20. januar 1191. Der ble han også gravlagt.

Ettersom byen fortsatt var besatt av Saladins styrker, kunne ikke de gjenværende korsdfarene trenge inn i byen, og forlot snart Det hellige land.

## Litteratur
* Odilo Engels: *Die Staufer*, 7. Auflage, Kohlhammer, Stuttgart u.a. 1998, S. 110ff. ISBN 3-17-015157-6
* H. Schwarzmeier: «Friedrich V., Herzog von Schwaben», i *Lexikon des Mittelalters*, Bd. 4, Sp. 960f.
* Anthony Stokvis: *Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours*, préf. H. F. Wijnman, Israël, 1966, chapitre VIII et tableau généalogique n° 87 « Généalogie des ducs de Souabe, II: Les Hohenstaufen  » s. 219
Odd Fellow logen Landego

**Odd Fellow logen Landego** ble grunnlagt den 13. oktober 1962 i Bodø som Odd Fellow loge nr 68 i Den Norske Odd Fellow Ordenen. Logen er oppkalt etter øya Landegode, og logens segl portretterer solen som står opp over øya ute i havet.

Logen er den eldste av i alt seks Odd Fellow loger i Bodø. Ved grunnleggelsen var den underlagt Odd Fellow leiren *Trøndelag*. Den 10. mai 1974 ble den overført til Odd Fellow leiren Nordland i Bodø.

Loge Landego er moderlogen til Odd Fellow-logen Morild. I samarbeid med loge Morild, la den også grunnlaget for institueringen av Odd Fellow logen Bodin den 4. oktober 1983.

Logen deler ordenshus med begge Odd Fellow-leirene og Rebekkaleiren Polarsirkelen i Bodø, samt Odd Fellow-logene Morild, Bodin, Stella Nova, Elias Blix, *Børrvasstind* og rebekkalogene Providentia, Konkylie og Sildre.
Kongelig forordning

**Kongelig forordning** eller **dekret** er et pålegg fra kongen som gjelder som en lov. Dette var måten å fastsette lover og regler på i eldre tider, da kongene hadde enevoldsmakten. 

I dag har regjeringen den reelle myndigheten, etter at Stortinget har gjort vedtak. Lover skal likevel være signert av kongen for å ha gyldighet. Forordninger skal være utledet av lover og håndheves under henvisning til disse.
Fernão de Loronha

**Fernão de Noronha** (født ca. 1470 eller tidligere, død ca. 1540 i Lisboa) var en  portugisisk sefardisk jøde som var konvertert til kristendommen og en av landets ledende oppdagelsesreisende. Han er også kjent under navneformen **Fernando de Noronha** (navn gitt til øygruppen Fernando de Noronha av en ekspedisjon finansiert av ham) eller **Fernão de Loronha**, hans egentlige navn. Han reiste rundt og utforsket Atlanterhavet, og moderne historikere tillegger ham oppdagelsen av *Fernando de Noronha*øyene i 1501-1502. En av hans døtre, Isabel de Castro, var gift med Pedro Álvares Cabral, den europeiske oppdager av Brasil.

## Eksterne lenker
* Fernão de Noronhas genealogi
Charles De Smedt

**Charles De Smedt** (1833–1911) var en belgisk katolsk prest og hagiograf tilhørende jesuittordenen. Han var bollandist, og er kjent for å ha introdusert kritiske historiske metoder innen katolsk hagiografi.

Han grunnla serien *Analecta Bollandiana* i 1882 sammen med G. van Hooff og Joseph de Backer.

## Verker
* *Introductio generalis ad historiam ecclesiasticam critice tractandam* (1876)
* *L'Église et la science* (1877), tidlig svar til konflikttesen

## Referanser
Jean Bolland

**Jean Bolland** (latin: *Johannes Bollandus*, født 18. august 1596 i Julémont – nå del av Herve i Belgia, død 12. september 1665 i Antwerpen) var en jesuitt og hagiograf. Bolland kompilerte fem bind om de helliges levnet, kalt *[[Acta Sanctorum]]*, en serie som ble fortsatt av andre, som etter ham fikk tilnavnet *[[bollandistene]]*.

## Referanser
Odd Fellow logen Morild

**Odd Fellow logen Morild** ble grunnlagt den 22. april 1972 i Bodø som Odd Fellow loge nr 81 i Den Norske Odd Fellow Ordenen. Logen er oppkalt etter lysfenomenet morild, som er vanlig i havet utenfor Bodø. Logens segl portretterer en Nordlandsbåt som seiler på havet, og symboliserer Bodøs rolle som et av de største byggestedene for slike båter på 1800-tallet.

Logen er den andre Odd Fellow logen som ble grunnlagt i Bodø, og har Odd Fellow logen Landego som moderloge. Dens historie starter med et møte i Loge Landego den 27. november 1970 der 10 brødre tok til orde for å etablere en broderforening. Broderforeningen ble innstiftet i Loge Landego den 17. februar 1971 med ti medlemmer, i nærvær av Stor Sire Arne Espelund, DDSS Odd Landmark og 36 brødre fra loge Landego.

Broderforeningen ble opphøyd til loge den 22. april 1972 i nærvær av Stor Sire og Stor Sekretær fra Storlogen. Ved grunnleggelsen var logen underlagt Odd Fellow leiren *Trøndelag*. Den 10. mai 1974 ble den overført til Odd Fellow leiren Nordland i Bodø.

I samarbeid med loge Landego, la loge Morild grunnlaget for institueringen av Odd Fellow logen Bodin den 4. oktober 1983.

Morild var også moderlogen til Odd Fellow logen Elias Blix, og da denne ble instituert den 6. mars 2004 meldte 45 brødre overgang til den nye logen. Medlemsmassen i loge Morild ble samtidig redusert fra 147 til 102 brødre.

Loge Morild hadde 102 medlemmer pr 1. januar 2011. 

Logen deler ordenshus med begge Odd Fellow leirene og Rebekkaleiren Polarsirkelen i Bodø, samt Odd Fellow logene Landego, Bodin, Stella Nova, Elias Blix, *Børrvasstind* og rebekkalogene Providentia, Konkylie og Sildre.
Pilotprisen

**Pilotprisen** var en litteraturpris som ble delt ut mellom 1985-1999 «for framstående forfatterskap på svensk». Pilotprisen ble innstiftet av den japanske penneprodusenten Pilot Corporation og prisen var på  kroner.

## Liste over prisvinnere

## Referanser
William Mackey

**William Joseph Mackey** (født 1915 i Montréal i Canada, død 1995 i Thimpu i Bhutan) var en katolsk prest tilknyttet jesuittordenen. Han var misjonær i India og i Bhutan. Han var ansvarlig for oppbyggingen av et moderne undervisningssystem i Bhutan, blant annet for etableringen av landets første høyskole (i dag et universitet: Sherubtse College).

## Virke
Mackey ble jesuitt i 1932, og ble presteviet i 1945. I 1946 dro han fra Canada til Darjeeling i India, der han ble involvert i det katolske skolevesen, blant annet som rektor for to videregående skoler. Men han ble også mislikt av myndighetene, og i 1963 måtte han forlate landet.

Kongen av Bhutan, Jigme Dorji Wangchuck, fikk høre om fader Mackey og inviterte han til Bhutan for å hjelpe til med moderniseringen av landet. Med Mackeys ankomst i Bhutan i oktober 1963 ble jesuittene den første katolske misjonsorden som virket i det buddhistiske landet. Ettersom landets grunnlov forbød konversjoner av bhutanske borgere, forsøkte ikke pater Mackey å drive den type misjon. 

Hans første skole, i Tashigang, begynte i et forlatt fjøs, og hadde syv elever.

I 1973 ble Mackey tildelt den kongelige Druk Thuksey-medaljen for sin innsats for utdannelsessystemet. I 1985 ble han gjort til æresborger av Bhutan. Da jesuittordenen i 1988 ble utvist fra landet, fikk pater Mackey bli.

## Referanser


## Litteratur
* *The Jesuit and the Dragon: The Life of Father William Mackey in the Himalayan Kingdom of Bhutan*; Howard Solverson, 1995

## Eksterne lenker
* Documentary on Father Mackey on The Current (krever Real Audio)
* "How It All Began", a brief history of the early days of the Bhutanese education system, including recollections from Father Mackey (Acrobat Reader)
Odd Fellow logen Bodin

**Odd Fellow logen Bodin** ble grunnlagt den 4. oktober 1983 i Bodø som Odd Fellow-loge nr 106 i Den Norske Odd Fellow Ordenen. Logen hentet sitt navn fra Bodin kirke, som ble grunnlagt i året 1240. Kirken er også avbildet i logens segl.

Logen var den tredje Odd Fellow-logen som ble grunnlagt i Bodø, og står i en særstilling fordi den har to moderloger. Bakgrunnen for dens opprettelse var et samarbeid mellom logen Landego (grunnlagt 1962) og logen Morild (grunnlagt 1972). 

Den 16. juni 1982 sendte de to Bodø-logene en søknad til Storlogen om å danne en broderforening, som senere ble opphøyd til logen Bodin. Søknaden var undertegnet seks brødre fra loge Landego og fire brødre fra logen Morild. Broderforeningen bestod ved opprettelsen av blant annet ti brødre fra loge Morild; flere av dem ble senere Ordførende Mestere i loge Bodin. Ved grunnleggelsen var logen underlagt Odd Fellow-leiren Nordland i Bodø.

Logen deler ordenshus med begge Odd Fellow-leirene og Rebekkaleiren Polarsirkelen i Bodø, samt Odd Fellow-logene Landego, Morild, Stella Nova, Elias Blix, *Børrvasstind* og rebekkalogene Providentia, Konkylie og Sildre.
Philippe Avril

**Philippe Avril** (født 16. september 1654 i Angoulême i Frankrike, død i 1698 til sjøs) var en katolsk prest tilknyttet jesuittordenen. Hen er kjent for sine oppdagelsesferder.

Avril var professor for filosofi og matematikk i Paris. Derfra ble han sendt ut for å slutte seg til jesuittene i Kina. Etter instruksjoner gitt av pater  Ferdinand Verbiest, en jesuitt ved hoffet i Beijing, forsøkte han å nå Kina landveien, og reiste østover i seks år via Kurdistan, Armenia, Astrakhan, Persia og andre land i Asia.
 
Da han ankom Moskva ble Avril nektet viderereise gjennom Tataria, og ble sendt av den russiske regjering til Polen. Derfra dro han til Istanbul og deretter tilbake til Frankrike.  

Til tross for sykdom gjorde han nok et forsøk på å nå Kina, nå sjøveien. Skipet forsvant; antagelig led det skibbrudd i 1698.
 
Avrils dagbok og øvrige skrifter gav historikere og demografer uvurderlige informasjoner om de besøkte land. .

## Referanser
Odd Fellow logen Stella Nova

**Odd Fellow logen Stella Nova** ble grunnlagt den 21. september 1991 i Bodø som Odd Fellow loge nr 123 i Den Norske Odd Fellow Ordenen. Logens segl fremstiller dannelsen av en ny stjerne som kommer til syne på himmelen.

Stella Nova var den fjerde Odd Fellow logen som ble grunnlagt i Bodø, etter Odd Fellow-logen Landego (grunnlagt 1962) og Odd Fellow-logen Morild (grunnlagt 1972) og Odd Fellow-logen Bodin (grunnlagt 1983). Loge Stella Nova har loge Landego som moderloge, og ble fra opprettelsen av underlagt Odd Fellow-leiren Nordland i Bodø.

Logen deler ordenshus med begge Odd Fellow-leirene og rebekkaleiren Polarsirkelen i Bodø, samt Odd Fellow-logene Landego, Morild, Bodin, Elias Blix, *Børrvasstind* og rebekkalogene Providentia, Konkylie og Sildre.
Odd Fellow logen Elias Blix

**Odd Fellow logen Elias Blix** ble grunnlagt den 6. mars 2004 i Bodø som Odd Fellow loge nr 147 i Den Norske Odd Fellow Ordenen. Logen er oppkalt etter den norske teologen Elias Blix fra Gildeskål. Logens segl viser Blix og et fjell med en snødekt fjelltopp.

Loge Elias Blix var den femte Odd Fellow-logen som ble opprettet i Bodø. Den har Odd Fellow-logen Morild som moderloge. Den 12. januar 2003 ble *Hundholmen Broderforening* etablert etter initiativ fra loge Morild. Da broderforeningen ble opphøyd til loge, meldte 45 brødre fra Morild overgang til den nye logen. Ved grunnleggelsen ble loge Elias Blix underlagt Odd Fellow-leiren Salten.

Logen deler ordenshus med begge Odd Fellow-leirene og Rebekkaleiren Polarsirkelen i Bodø, samt Odd Fellow-logene Landego, Morild, Bodin, Stella Nova, *Børrvasstind* og rebekkalogene Providentia, Konkylie og Sildre.
Rebekkalogen Konkylie

**Rebekkalogen Konkylie** ble opprettet i Bodø den 24. oktober 1984 som rebekkaloge nr 72 i Den Norske Odd Fellow Ordenen. 

Konkylie var den andre av tre rebekkaloger som ble opprettet i Bodø.

Logens historie starter med Bodø Rebekkaforening. Eks.OM Kristine Rønnemyr hadde tatt initiativet til å stifte foreningen etter oppfordring fra DDRP Edith Skyrud. Den 10. april 1984 ble Bodø Rebekkaforening stiftet, bestående av 52 søstre, hvorav 28 søstre hadde meldt overgang fra rebekkalogen Providentia.

Foreningen ble opphøyd til rebekkaloge og instituert den 24. oktober 1984 av Rådspresident Aase Vergemann, og rebekkarådets embedskollegium. Stor Sire var representert av DDSS Johs. Frantzen.

Logen ble underlagt Rebekkaleiren Polarsirkelen i Bodø den 30. april 1988.

Logen deler ordenshus sammen med Rebekkaleiren Polarsirkelen, rebekkalogene Providentia og Sildre, begge Odd Fellow-leirene i Bodø, og Odd Fellow-logene Landego, Morild, Bodin, Stella Nova, Stella Nova og *Børrvasstind*.
Canopidae

* *[[Canopus (insekter)|Canopus]]*

**Canopidae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever trolig av sopp. Familien omfatter bare 8 kjente arter som lever i den neotropiske økosonen (Sør- og Mellom-Amerika).

## Utseende
Middelsstore (5 – 7&nbsp;mm), brede, blankt svarte teger, ofte med fiolett eller grønnlig metallglans. De ligner på familien Plataspididae men er trolig ikke nært beslektet med disse, sannsynligvis står de nærmere til Cydnidae. Hodet er kort, antennene består av fem ledd, det andre leddet er ganske lite, omtrent så langt som bredt. Oversiden er sterkt hvelvet, undersiden flat slik at dyret blir nærmest halvkuleformet. Scutellum er stort og dekker nesten hele bakkroppen og mesteparten av forvingene. Disse er store, dobbelt så lange som bakkroppen. Beina er korte, leggene (*tibiae*) er hårete, men uten torner, føttene består av tre ledd.

## Levevis
Nymfer av flere arter er funnet på kjuker som vokser på død ved, og det er også funnet sporer fra disse i magen på tegene, så trolig er disse artene soppetere som er knyttet til kjuker.

## Utbredelse
De åtte kjente artene lever i Sør- og Mellom-Amerika.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Canopidae** – bare én slekt
********* slekten *[[Canopus (insekter)|Canopus]]* Fabricius – åtte kjente arter

## Kilder
* Schuh, R.T. (1995) True Bugs of the World. http://books.google.no/books?id=wmSc-2KDmZ4C&pg=PA219&lpg=PA219&dq=Canopidae&source=bl&ots=6qErrZ-DgF&sig=RemJ6NyXFMCeMOFzBX29sBtEuDk&hl=no&ei=WcgkSpHCII_FsgbPgJ3TBQ&sa=X&oi=book_result&ct=result&resnum=3

## Eksterne lenker
* 
* Norsk entomologisk forening – for deg som vil lære mer om insekter.
Axel Hirschs pris

**[[Axel Hirsch]]s pris** er en svensk litterær pris som deles ut av Svenska Akademien. Prisen er på SEK 110 000 (2007) og deles ut til forfattere som *i de siste to årene har utgitt en biografi av høy kunstnerisk og kulturhistorisk verdi eller et betydningsfullt historisk arbeid*. 

## Prisvinnere

## Referanser

## Eksterne lenker
* Svenska Akademiens priser
Aphylidae

* *[[Aphylum]]*
* *[[Neoaphylum]]*

**Aphylidae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.

## Utseende
Små, sterkt hvelvede teger. Hodet er ganske kort og når knapt utenfor øyenen, antennene er fem-leddete. Sugesnabelen er lang og når bakenfor bakhoftene. Pronotum er utvidet på sidene bak. Scutellum er stort og når til bakkroppsspissen, men deler av forvingene er ikke dekket av det.

## Levevis
Lite er kjent om biologien til disse tegene, som mest er funnet i tørre områder i Australia. *[[Aphylum]]-*artene er funnet under bark på eukalyptus-arten *Eucalyptus camaldulensis*.

## Utbredelse
Aphylidae finnes bare i Australia.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Aphylidae** Bergroth, 1906
********* slekten *[[Aphylum]]* Bergroth, 1906
********** *[[Aphylum syntheticum]]* Bergroth, 1906
********** *[[Aphylum bergrothi]]* Schoutenden, 1906
********* slekten *[[Neoaphylum]]* Štys & Davidová-Vilímová, 2001
********** *[[Neoaphylum grossi]]* Štys & Davidová-Vilímová, 2001

## Kilder

* Australian Faunal Directory (2002) – Aphylidae. http://www.environment.gov.au/biodiversity/abrs/online-resources/fauna/afd/taxa/APHYLIDAE

## Eksterne lenker
* 
* Norsk entomologisk forening – for deg som vil lære mer om insekter.
Bengt Pohjanens litteraturpris

**Bengt Pohjanens litteraturpris** er et litterær pris som ble innstiftet av Bengt Pohjanen og deltes ut første gange i 2005. Priset er på SEK 20 000.

## Liste over prisvinnere
 

## Referanser


## Eksterne lenker
* Bengt Pohjanen hos sirillus.se
Takykardi

**Takykardi** eller **tachykardi** er en tilstand der hjertet slår mye fortere enn det burde, men samtidig pumper blod mindre effektivt enn det burde, inkludert mindre blod og oksygen til hjertet, noe som kan føre til hjerteinfarkt.

## Slag per minutt
*1–2 dager gammel: >159 bpm 
*3–6 dager gammel: >166 bpm
*1–3 uker gammel: >182 bpm
*1–2 måneder gammel: >179 bpm
*3–5 månederår gammel: >186 bpm
*6–11 måneder gammel: >169 bpm
*1–2 å gammel: >151 bpm
*3–4 år gammel: >137 bpm
*5–7 år gammel: >133 bpm
*8–11 år gammel: >130 bpm
*12–15 år gammel: >119 bpm
*>15 år+  – voksen: >100 bpm
Rebekkaleiren Polarsirkelen

**Rebekkaleiren Polarsirkelen** ble grunnlagt den 30. april 1988 i Bodø som rebekkaleir nr 13 i Den Norske Odd Fellow Ordenen.

Dens leirdistriktet omfatter rebekkalogene Providentia, Konkylie og Sildre i Bodø, rebekkalogen Fjellbrud i Glomfjord og rebekkalogen Louise i Fauske.

Leiren deler ordenshus med rebekkalogene Providentia, Konkylie og Sildre, begge Odd Fellow-leirene i Bodø, og Odd Fellow-logene Landego, Morild, Bodin, Stella Nova,  Elias Blix og *Børrvasstind*.
Erik Sandbraaten

**Erik Sandbraaten** (født 9. januar 1951) er en norsk kjelkehockeyspiller og ispigger. 

## Meritter
* 2002
** Sølv i kjelkehockey under Paralympics

* 2000
** Sølv i VM i kjelkehockey
* 1996
** Sølv i VM i kjelkehockey

* 1994
** 4.-plass på 1.500 m ispigging under Paralympics
** 5.-plass på 100 m ispigging under Paralympics
** 4.-plass på 500 m ispigging under Paralympics
* 1988
** Gull i langrenn, 3 x 2,5 km stafett, sitteski under Paralympics

## Referanser


## Eksterne lenker
*
Bokhandelns val

**Bokhandelns val** er en svensk litterær pris som ble innstiftet i februar 2005. 350 bokhandlere valgte årets beste svenske bøker. Prisen deles inn i tre kategorier: sakprosa, skjønnlitteratur og barn- eller ungdomslitteratur. Den første prisutdelingen skjedde 11. mars 2006.

## Prisvinnere
* Marie Hermansson ( kategori: skjønnlitteratur)
* Stefan Einhorn (kategori: sakprosa)
* Pija Lindenbaum (kategori: barn/ungdomslitteratur)
Olaf Olsen (politiker)

**Olaf Olsen** (født 1935) er en færøysk tidligere forretningsmann og politiker (Ff.).

Han begynte som skipper og utdannet seg så til ingeniør ved DTH. I 1969 ble han medeier sin første fisketråler, som han selv var skipper på de første to årene. Olsen var administrerende direktør ved fiskeredskapsfabrikanten Vónin i Fuglafjørður 1971–1989 og fiskebåtrederiet Beta på Saltangará 1977–1989 og 1994–2004, unntatt årene som minister. Olsen var styremedlem i Føroya Banki 1979–1989 og 1991–1993, medlem av Fiskivinnuráðið 1979–1980 og styreformann i ferskfiskauksjonen Fiskamarknaður Føroya fra 1993.

Olsen var innvalgt på Lagtinget fra Eysturoy 1980–1994. Han var fiskeri- og handelsminister i Pauli Ellefsens regjering 1981–1983 og industri-, helse- og handelsminister i Jógvan Sundsteins andre regjering 1989–1991.

Olaf Olsen var gift med Hanna Sundstein (1940–2020), søster av tidligere regjeringssjef Jógvan Sundstein. Begge familiene har vært knyttet til Brøðrasamkoman.

Olaf Olsen ble utnevnt til ridder av Dannebrogordenen i 1990.

## Referanser
Paul Gjesdahl

**Paul Dessen Gjesdahl** (født 22. desember 1893 i Frederikshald (nå Halden), død 14. august 1969) var en norsk journalist, teaterkritiker, forfatter og oversetter. Under psevdonymet **Pueblo** skrev han treffsikre petitartikler som ble svært populære, men som også vakte forargelse. 

Han tok examen artium i 1912 ved Katedralskolen i Kristiania. Deretter ble han elev ved Krigsskolen. Han ble premierløytnant, og i 1914 gikk han nøytralitetsvakt i Bergen. Han tok adjunkt-eksamen ved Universitetet i Oslo i 1919, etter å ha studert historie og geografi.

Han var formann i Det Norske Studentersamfund studieåret 1919/1920. I 1921 ble han med i den sosialistiske, etter hvert kommunistiske, Mot Dag-bevegelsen, som ble etablert av Erling Falk samme år.

Gjesdahl var journalist i Dagbladet 1919-1930, i Tidens Tegn 1931-1937 og Arbeiderbladet 1937-1967. 

I tillegg til å være forfatter virket Gjesdahl også som oversetter av samtidslitteratur. Han oversatte en stor mengde bøker, både fra tysk og fra svensk. Blant annet oversatte han *[[Prosessen]]* av Franz Kafka.

Han var styremedlem i Norsk Teater- og Musikkritikerforening, i Forfatterforeningens litterære råd (formann 1945–47), formann i Statens teaterråd 1946 og utover, i tiden 1946–55 nestformann i Kringkastingsrådet og 1956–64  medlem av Norsk språknemnd.

Han var sønn av sogneprest Paul Vinsnes Gjesdahl, og hadde fem eldre søstre og en yngre bror.

## Bibliografi
* 1931: *Eksperimentet : syv noveller* – Gyldendal forlag
*1935: *Tre menn forteller : noveller* – Gyldendal forlag
*1957: *Premierer og portretter*.. Illustrert av Randi Monsen. Cappelen forlag
*1958: Pueblo, *Lett blanding* 
*1964: *[[Centralteatret]]s historie* – Gyldendal forlag
*1971: *Petiter og portretter 1920–1930* – Aschehoug forlag

## Referanser


## Eksterne lenker
* Paul Gjesdahl - Norsk biografisk leksikon
* Paul Gjesdahl - Store norske leksikon
*
Bokjuryn

**Bokjuryn** er en svensk litteraturpris som deles ut årlig, der barn og ungdommer mellom 0-19 år deles inn i ulike aldersgrupper og stemmer fram sine favorittbøker. Prisen ble innstiftet i 1997. Fra og med 2008 er det Svenska Barnboksinstitutet som har ansvaret for Bokjuryn.

## Prisvinnere i kategorien 0-6 år

## Prisvinnere i kategorien 7-9 år

## Prisvinnere i kategorien 10-13 år

## Prisvinnere i kategorien 14-19 år (ungdomsbøker)

## Prisvinnere i kategorien sakprosa
* 2012 – Bengt Fredriksson
* 2011 – Ulrika Nulty
* 2010 – Bengt-Erik Engholm, Jojo Falk
* 2009 – Anna Claybourne
* 2008 – Holly Black og Tony DiTerlizzi

## Prisvinnere i kategorien tegneseriealbum
* 2012 – Lena Furberg
* 2011 – Kazu Kibuishi
* 2010 – Julien Neel
* 2009 – Yokaj Studio
* 2008 – Yokaj Studio

## Eksterne lenker
* Bokjuryns hjemmeside
Agnar Nielsen

**Aksel Agnar Aagaard Nielsen** (1928–2020) var en færøysk verftsdirektør og politiker for Sambandsflokkurin.

Han kom fra Vestmanna. Han gikk i lære som skipsbygger og tok svennebrevet. Han var også noen år til sjøs og arbeidsdykker ved havneutbygging. Tilbake på skipsverftet i Vestmanna var han slippformann og direktør 1972–1981.

Nielsen var innvalgt på Lagtinget fra Norðurstreymoy 1970–1990, Lagtingets formann 1978–1979 og 1989–1990, medlem av Lagtingets delegasjon til Nordisk råd i 10 år, styreformann i Tryggingarsambandið Føroyar 1980–1984, medlem av Færøyenes kirkedireksjon i 25 år og medlem av kommunestyret i Vestmanna 1997–2000.

Han var grandonkel til Færøyenes senere regjeringssjef Bárður Nielsen.

Han ble utnevnt til ridder av Dannebrogordenen i 1990.

## Referanser
Swept Away

***Swept Away*** er en britisk filmkomedie fra 2002, regissert av Guy Ritchie og med Madonna, Adriano Giannini og Bruce Greenwood i hovedrollene. 

## Historie
Arbeidstittelen for filmen var *Love, Sex, Drugs and Money*, men ble endret tilbake til den opprinnelig tenkte tittelen før lansering. Filmen er en gjenskapelse av den italienske filmen *[[Swept Away (1974)|Swept Away]]* fra 1974 med Giancarlo Giannini og Mariangela Melato i hovedrollene.

Filmen ble spilt inn på Sardinia og Malta mellom 1. oktober og 9. november 2001.

Adriano Giannini er sønnen til Giancarlo Giannini. De to spilte samme rolle i henholdsvis versjonen fra 2002 og 1974.

## Handling
Amber Leighton (Madonna) er 40 år gammel, pen, rik, bortskjemt og overlegen. Ingenting kan gjøre henne lykkelig, heller ikke hennes rike men passive ektemann Tony. Da Tony tar med seg sin kone på et privat cruise fra Hellas til Italia, tar Amber ut sitt sinne over den ujålete båtturen på skipets førstestyrmann Giuseppe. Da en storm etterlater seg Amber og Giuseppe på en øde øy, forelsker de to seg i hverandre.

## Priser
Filmen mottok hele fem Golden Raspberry Awards under den 23. Razzie-utdelingen. Den ble nominert også i 3 kategorier den ikke vant. Filmen var den første som vant priser både i klassen for verste film, og for verste oppfølger/gjenskapelse.

## I kinosalene
Filmen var en fiasko i kinosalene, og spilte inn kun 600&nbsp;000 USD. Filmen hadde et budsjett på hele 10 millioner USD. Filmen ble vist på 196 kinoskjermer i USA i to uker, mens den i sin tredje uke bare ble vist på 59 skjermer.

## Skuespillere
* Madonna som Amber Leighton
* Adriano Giannini som Giuseppe Esposito
* Bruce Greenwood som Tony Leighton
* Jeanne Tripplehorn som Marina
* Elizabeth Banks som Debi
* Michael Beattie som Todd
* David Thornton som Michael

## Soundtrack

Musikken til *Swept Away* ble komponert av Michel Colombier, og det er for det meste hans verk som er spilt inn blant de 12 sporene på filmens soundtrack. Selv om det spilles musikk av flere artister i filmen, er det kun «Come-On-A-My-House» av Della Reese som er med på albumet.

## DVD
I Storbritannia ble filmen lansert rett på DVD. DVD-en inneholder ekstramateriale som filmskapernes kommentarer, slettede scener, film fra selve produksjonen og trailere.

## Referanser


## Eksterne lenker
* 
* 
*
Monika Hestad

**Monika Hestad** (født 8. mars 1977 i Ulsteinvik) er en norsk industridesigner og forsker.

Hestad er utdannet sivilindustridesigner fra Arkitektur- og designhøgskolen i Oslo (AHO) i 2002. Hun avla doktorgraden (Ph.D.) samme sted i 2008. Hestad har praktisert som industridesigner og konsulent siden 2001.

Forskningen til Hestad har ligget i skjæringspunktet mellom produktutvikling og merkevarebygging. Hestad har gjennom sin doktorgrad og en rekke artikler utviklet modeller for hvilken rolle produktets form har i å styrke en merkevare. Forskningen har vært spesielt innrettet mot strategisk nivå, for å se hvilke implikasjoner merkevarekonteksten har for industridesignernes behandling av form. Hestad har imidlertid også gjort funn som er relevante for industridesignere og bedrifter på et taktisk nivå. Som en del av doktorgraden undersøkte Hestad også hvordan sluttbrukere som involveres i alle stadier av et produkts livssyklus endrer premissene for designprosessen. Hennes book *Branding and Product Design: An integrated perspective* (2013) gir et sammendrag av forskningen hennes og de følger denne har for designere, markedsførere og ledere.

Fra 2002 til 2003 var Hestad medlem i Ryssdal-utvalget, som forfattet NOU 2003:25. Denne utredningen la grunnlaget for den nåværende norske universitets- og høgskoleloven (2005).

Hestad er bosatt i London, hvor hun leder konsulentfirmaet Brand Valley Design og er lærer ved Central Saint Martins.

## Bibliografi
* 
* 
* 

## Referanser


## Eksterne lenker
* Monika Hestads blogg
Latin (skolefag)

:*For språket latin, se [[latin]].*
**Latin** er det eldste skolefaget man kjenner til i Norge, og kom med opprettelsen av de første presteskolene i årene 1152-1153. I dag er latin langt mindre brukt enn før, og Vatikanstaten er det eneste land i verden som har latin som offisielt språk. Språket er stort sett også gått ut av skolen, men noen få gymnasier tilbyr fortsatt latin som fremmedspråk. I dag tilbys dette faget ved bl.a. Oslo katedralskole, Hamar katedralskole og Trondheim katedralskole.
James Foley

**James Foley** (1953–2025) var en amerikansk filmregissør og manusforfatter. Han ble født i Brooklyn, New York.

## Utvalgt filmografi
* *[[Perfect Stranger (film)|Perfect Stranger]]* (2007)
* *[[Confidence (2003)|Confidence]]* (2003)
* *[[The Corruptor]]* (1999)
* *[[The Chamber (1996)|The Chamber]]* (1996)
* *[[Fear]]* (1996)
* *[[Two Bits]]* (1995)
* *[[Glengarry Glen Ross (film)|Glengarry Glen Ross]]* (1992)
* *[[After Dark, My Sweet]]* (1990)
* *[[Who's That Girl (1987)|Who's That Girl]]* (1987)
* *[[At Close Range]]* (1986)
* *[[Reckless (1984)|Reckless]]* (1984)

Foley har også regissert musikkvideoer for følgende sanger av Madonna:
* «Live to Tell» (1986)
* «Papa Don't Preach» (1986)
* «True Blue» (1986)

## Referanser


## Eksterne lenker
*
Borås Tidnings debutantpris

**Borås Tidnings debutantpris** er en svensk litteraturpris.

Prisen ble innstiftet i  av Tore G Wärenstams stiftelse. Den første mottakeren ble utpekt 1. mars 2001. Det er Borås Tidning og bibliotekshögskolan som samarbeider om å dele ut prisen. Det deles også ut en lokal ungdomspris, *Lilla Debutantpriset*.

Prispengene er i 2012 på 100&nbsp;000 svenske kroner.

## Liste over prisvinnere

:

## Referanser


## Eksterne lenker
*Stefan Eklund (redaktör): *De nio från Borås - Vinnarna av Borås Tidnings Debutantpris*, Norstedts, Borås 2010, ISBN 978-91-1-302655-8
* Borås Tidnings debutantpris
Rudraksha

**Rudraksha** (Sanskrit: *rudrākṣa* = *Shivas øye*) er frøkapsler av  ulike arter Elaeocarpus trær som i tusenvis av år har vært brukt i religiøs sammenheng innen hinduismen og andre sørasiatiske religioner.

Rudrakshaer har ulike antall furer i overflaten som deler dem opp. Rudrakshaer med fem deler anses som de beste, og de fem delene symboliserer da de fem ansiktene til Shiva.

Frøkapslene brukes til bønnekjeder (*mala*) som skal inneholde 108 kapsler. Man teller kapslene med fingrene mens man framsier ulike mantraer.

Rudrakshaer  kan også brukes enkeltvis, og mange  sadhuer bærer en stor rudraksha i en snor rundt halsen som symbol på   tilhørigheten til sin *akhara* (orden).
14. mars-alliansen

**14. mars-alliansen** er en koalisjon av politiske partier i Libanon. Den ledes av Saad Hariri, sønn av tidligere statsminister i Libanon Rafiq Hariri. Navnet på alliansen kommer fra dagen 14. mars 2005, da den antatt største demonstrasjonen i Libanons historie fant sted i Beirut.  Opp mot 1,5 millioner møtte opp til demonstrasjonen, som protesterte mot at syriske styrker var i Libanon.

Ved valget i 2005 fikk alliansen 72 av 128 medlemmer av nasjonalforsamlingen. På grunn av attentater, avhopping og naturlig dødsfall er antallet før valget i 2009 68.

## Partier i koalisjonen
*Fremtidsbevegelsen (*Tayyar Al Mustaqbal*), 34 medlemmer av parlamentet
*Det progressive sosialistpartiet (*Hizb al-Taqadummi al-Ishtiraki*), 14
*Lebanese Forces, 5 (*Hizb al-Quwat al-Loubnaniya*)
*Qornet Shehwan-samlingen, 6
**Falangistpartiet (*Al-Kataeb al-Loubnaniya*) – hadde to medlemmer, begge er blitt drept i attentater.
**National Liberal Party (*Hizb al-Watanyoun al-Ahrar*), 0
**Uavhengighetsbevegelsen (*Harakat Al-Istiklal*), 2
**Uavhengige, 4
*Tripoli Bloc, 4
*Democratic Renewal, 1
*Democratic Left, 1
*Ramgavar Azadakan, 1
*Det sosialdemokratiske Hunchakiske parti (*Sotsyal Demokrat Hentchagian*), 1
*Uavhengige, 3

## Referanser
Forkalkning

**Forkalkning** er en sykdom man kan få ved slitasje i ledd. 

Forkalkning oppstår ved at leddene prøver å beskytte seg mot slitasje. En slimaktig væske med høyt innhold av kalk produseres i leddene. Etter noen år vil denne stivne, altså forkalke seg, og man får det som kalles for forkalkning. Forkalkning kan gå over av seg selv, om man har riktig kosthold, men ofte må det behandling til. Piller med stoffene GHM, GLUKI34 og Skyn kan forminske forkalkningen i så stor grad at den ikke lenger merkes. I verste fall må det et inngrep til. Da må kirurgen åpne kneet, skulderen eller det leddet forkalkningen er i og skrape vekk rundt 3 mm av det tykke kalklaget i leddene.
Odd Fellow leiren Vestfold

**Odd Fellow leiren Vestfold** ble grunnlagt i Sandefjord den 5. februar 1961 som Odd Fellow leir nr 8 i Den Norske Odd Fellow Ordenen.

I et brev av 20. august 1937 fra Odd Fellow leiren *Norge*, ble Odd Fellow logen Kongshaug bedt om å danne en leirforening. Logen hadde 13 medlemmer av leiren *Norge*. Den 6. september 1937 stiftet disse brødrene *Sandefjord Leirforening* med Harald Karlsen som formann.

Broderforeningen ble opphøyd til leir den 5. februar 1961. Siden opprettelsen har leiren hatt sitt hovedsete i 2. etasje i Stockflethsgate 22 i Sandefjord.
Norrporten Arena

**Norrporten Arena** er en fotball- og konsertarena i Sundsvall i Sverige, med kunstgress som underlag. Anlegget stod ferdig 6. august 1903, med navnet *Sundsvalls idrettspark* frem til den 1. januar 2006 da navnet ble endret til «Norrporten Arena». Det ble kjøpt av eiendomsselskapet Norrporten, og ble bygget om i 2001&ndash;2002. Kapasiteten er på mellom 8&nbsp;500 og 8&nbsp;800 tilskuere, alle sitteplasser.

GIF Sundsvall har Norrporten Arena som hjemmebane. Foruten fotball arrangeres også en del pop- og rockkonserter her, blant annet har Per Gessle, Rod Stewart, Gyllene Tider, Robert Wells og Elton John opptrådt her.

Publikumsrekorden for fotball er fra den 15. oktober 1961 da 16&nbsp;507 tilskuere så kampen mellom GIF Sundsvall og Högadals IS.

## Eksterne lenker
* The Stadium Guide
* World Stadiums
Odd Fellow logen Kongshaug

**Odd Fellow logen Kongshaug** ble grunnlagt i Sandefjord den 5. november 1926 som Odd Fellow loge nr 15 i Den Norske Odd Fellow Ordenen. Logens segl viser et Vikingskip.

Logen var ved opprettelsen underlagt Odd Fellow leiren *Norge*. Den 5. februar 1961 ble den underlagt Odd Fellow leiren Vestfold.

Ordensbygget befinner seg i Stockflethsgate 22 i Sandefjord.

Logen deler ordensbygg med leiren Vestfold, Odd Fellow logen Færder, rebekkaleiren *Tunsberg* og rebekkalogene *Verdande* og *Gaia*.

## Eksterne lenker
* Logens hjemmeside
* Leiren Vestfolds hjemmeside
Morten Syversen

**Morten Syversen** (født 9. juni 1971 i Bærum) er en norsk kjelkehockeyspiller og idrettsleder. Han er i dag leder for kjelkehockeylaget til Jordal Ishockeyklubb. Han var nestleder i hovedstyret til Kløfta IL i 2018.

## Bakgrunn
Syversen ble lam fra livet og ned etter en feilmedisinering i 1977, i forbindelse med at han ble behandlet for leukemi.

Han bor på Kløfta. Til daglig er han grafisk ansvarlig hos Comet Sport på Lillestrøm.

## Idrettskarriere
Han begynte med kjelkehockey i 1985, og har flere medaljer fra internasjonale mesterskap, med blant annet gull i Paralympics i 1998 og sølv i 2002 i Salt Lake City.

Han har hatt flere verv innen idrett, og har blant annet vært daglig leder i Bøler IF Fotball fra 1993 til 2006, og manager i Manglerud Star Toppfotball 1. og 2. div fra 2006 til 2007. Fra 2009 til 2010 var han manager for Nordstrand IF, og fra 2012 og frem til og med 2016 var han manager for Abildsø IL Han har også jobbet for NRK TV-sporten. 

## Resultater
* 1991: Bronse i verdenscupen i kjelkehockey
* 1996: Sølv i VM i kjelkehockey i Nynäshamn
* 1998: Gull i kjelkehockey under Paralympics i Nagano
* 2000: Sølv i VM i kjelkehockey i Salt Lake City
* 2002: Sølv i kjelkehockey under Paralympics 2002 i Salt Lake City

## Æresbevisninger
* 1998 – Oslo kommunes ærespris
* 2000 – Oslo kommunes ærespris 
* 2002 – Oslo kommunes ærespris
* 2005 – Norges Funksjonshemmedes Idrettsforbunds Idrettsplakett
* 2005 – Norges Fotballforbunds honorære lederstipend

## Eksterne lenker
*
Sognsveien (Oslo)

**Sognsveien** (2–250, 7–235) begynner ved Adamstuen i krysset mellom Ullevålsveien og Thereses gate. Den fortsetter derfra over Ring 2 og Ring 3 før den ender ved Norges idrettshøgskole på Kringsjå ved Sognsvann. Veien starter i bydel St. Hanshaugen og ender i bydel Nordre Aker. På sin vei passerer den Ullevål sykehus, Ullevaal Stadion og Blindern videregående skole samt studentbyene Sogn, Nordberg, Fjellbirkeland og Kringsjå.

## Noen adresser

## Referanser




## Litteratur
* Oslo byleksikon: Sognsveien

## Eksterne lenker
* 
* Nordberg Tåsen Ullevål historielag: Sognsveien
* [Sognsveien](https://lokalhistoriewiki.no/wiki/Sognsveien_(Oslo)) i Lokalhistoriewiki
Ace Golf

***Ace Golf*** er et videospill som ble utgitt i 2002 til GameCube. Spillet ble også lansert i Nord-Amerika under navnet **Swingerz Golf** og i Japan under navnet **Wai Wai Golf**.

## Referanser
Hemmestad brygge

**Hemmestad brygge** er et historisk handelssted og museum som ligger på gården Øvre Hemmestad ved Gullesfjorden i Kvæfjord kommune, Troms og Finnmark fylke. Stedet fungerte som handelssentrum for Kvæfjorden fra begynnelsen av 1800-tallet og i rundt 100 år framover. Brygga hadde dampskipsanløp fra 1868 og postkontor fra 1889. To ganger i året kom det jekter til Hemmestad, med varer som kaffe, krydder, kandis, tekstiler og brennevin. Fra Hemmestad ble det sendt ut klippfisk, tran, fugl og multer.

I dag er Hemmestad brygge et museum som viser fiskeri-, jordbruks- og handelshistorie fra Kvæfjord-området. Museet har sesongåpent og tilbyr en kafé med enkel servering og en liten museumsbutikk i krambua. Som gammelt postkontor har Hemmestad eget poststempel. 

Museet har sesongåpent og har en kafé med enkel servering og en liten museumsbutikk i krambua. Som gammelt postkontor har Hemmestad eget poststempel.

For mer informasjon om Hemmestad brygge, inkludert åpningstider og arrangementer, kan du besøke Sør-Troms Museums nettsider. 

## Referanser


## Eksterne lenker
* Sør-Troms Museum
* Hemmestad brygge på Kvæfjord kommunes nettsider.
Viktor Pavlov

**Viktor Pavlov** (Виктор Павлович Павлов) (1940–2006)  var en sovjet-russisk skuespiller.  
 
Pavlov var utdannet ved M. Sjtsjepkin teaterskole, og jobbet deretter i en rekke teatre i Moskva:

* 1963-1965 – Sovremennik-teateret
* 1965-1969 – Jermolova-teateret
* 1969-1977 – Majakovskij-teateret
* 1977-1985 – Malyj-teateret
* 1985-1990 – Jermolova-teateret
* fra 1990 – Malyj-teateret

Han opptrådte i over 120 russiske filmer.

## Referanser


## Eksterne lenker
* Биография Виктора Павлова Russisk biografi
*
Pengemarkedsrente

**Pengemarkedsrenten** er renten på lån i pengemarkedet til en gitt valuta. Markedsaktørene er hovedsakelig banker og andre finansielle institusjoner som låner til og fra hverandre for å oppnå kapitalkrav påkrevd av sentralbanken som utsteder valutaen. En av sentralbankens viktigste formål er å påvirke pengemarkedsrenten til å ligge nær sin egen styringsrente.

I Norge vil pengemarkedsrenten under normale forhold ligge over Norges Banks styringsrente, men under døgnlånsrenten som er styringsrenten pluss én prosent. Styringsrenten fungerer som et gulv fordi dette er renten bankene får ved å ha en konto hos Norges Bank (fremfor å låne til andre banker til en høyere rente), mens døgnlånsrenten fungerer som et tak fordi dette er renten bankene må betale for dag-til-dag-lån fra Norges Bank (som gjør at andre banker må tilby en lavere rente for å konkurrere).

Gjennomsnittlige pengemarkedsrenter basert på handel mellom de største bankene heter for norske kroner Norwegian Interbank Offered Rate (NIBOR), for britiske pund London Interbank Offered Rate (LIBOR), og for euroen Euro Interbank Offered Rate (Euribor). Disse brukes som referanserenter.
Diversity

**Diversity** er en hiphopdansegruppe som er kjent for å ha vunnet tredje sesong av det britiske talentprogrammet *[[Britain's Got Talent]]* i mai 2009. Gruppen ble stiftet i 2007, og har medlemmer fra Dagenham, Leytonstone og Essex. Diversity vant UK National Street Dance Competition 2007. Koreografen og lederen for gruppen, er Ashley Banjo, som begynte å koreografere for seg selv da han var 14 år. Diversity opptrådte på The Wireless Festival i Hyde Park, London 5. juli 2009.

## Britain's Got Talent
Diversity tok førsteplassen i Britain's Got Talent sesong nr. 3. Amanda Holden sa etter deres fremførelse «Dette programmet er bare så bra og jeg tror at det går ikke an å bli bedre enn det som har vært tidligere, og så kom dere gutter!». Piers Morgan syntes koreografien var super og at de var de beste danserne de har hatt i Britain's Got Talent.

Diversity var med i den første semifinalen 24. mai 2009, der sangeren **[[Susan Boyle]]** fikk mest stemmer, og det stod mellom Diversity og sangeren Natalie Okri. Diversity fikk flest stemmer av dommerne, og de gikk videre til finalen som skulle avholdes 30. mai 2009.

I finalen var Diversity blant de tre beste sammen med saxofonisten Julian Smith og sangeren Susan Boyle. Etter Julian Smith kom på 3.-plass, tenkte Diversity «Yes! Vi kommer på 2.-plass jo!», men Diversity vant med 24,9 % av stemmene i finalen, og Susan Boyle tok 2.-plassen. Boyle sa etter det at «de beste vant», og var i godt humør som vanlig. Tidligere den kvelden, sa Simon Cowell at Diversity var de eneste deltagerne som han ville gi 10 av 10 poeng til.

Som en del av førstepremien fikk Diversity opptre i Royal Albert Hall under The Royal Variety Performance i desember 2009 med blant annet dronningen av Storbritannia som publikum.
8. mars-alliansen

**8. mars-alliansen** er en koalisjon av politiske partier i Libanon, og består av opposisjonen i landet. I motsetning til 14. mars-alliansen er 8. mars-alliansen pro-syrisk. Navnet på alliansen kommer fra dagen 8. mars 2005, da flere hundre tusen mennesker demonstrerte i Beirut som et svar på Sederrevolusjonen. Demonstrantene takket Syria for at de hjalp til med å stoppe den libanesiske borgerkrigen, og for å støtte libaneserne mot den israelske okkupasjonen. De viktigste partiene i koalisjonen er Amal, Hizbollah  og Den frie patriotiske bevegelse.

Alliansen har nå 56 av 128 seter i nasjonalforsamlingen. Michael Aoun, leder for det sekulære partiet Den frie patriotiske bevegelse, var opprinnelig en del av 14. mars-alliansen, men skrev under på en intensjonsavtale med Hizbollah, og ble som følge av dette sett på som en del av 8. mars-alliansen av 14. mars-alliansen.
Rudolf Wolters

**Rudolf Wolters** (1903–1983) var en tysk arkitekt og embetsmann mest kjent for sitt samarbeid med Albert Speer. Han var en nær venn med Speer, men også underordnet, og mottok papirer og dokumenter som ble smuglet ut fra Spandaufengslet mens Speer var innesperret der. Han bevarte dokumentene helt til Speer ble løslatt i 1966.

Etter løslatelsen av Speer kjølnet vennskapet raskt, Wolters protesterte på Speer sine anklager som ga Hitler og nazistene skylden for Holocaust og verdenskrigen.

## Referanser
Recovery

***Recovery*** er det det syvende studioalbumet til den amerikanske rapperen Eminem. Navnet på albumet ble endret fra planlagte tittel *Relapse 2* til *Recovery*, da artisten mente at albumet trengte et nytt navn, grunnet at det var meget forskjellig fra *Relapse*.

*Relapse 2* ble bekreftet 5. mars 2009. Albumet ble først forventet å bli utgitt i november 2009, men ble så utsatt til 22. juni 2010. Albumet ble utgitt 18. juni 2010. Første singel fra Recovery heter «Not Afraid» og ble sluppet 30. april.

## Sporliste
#«Cold Wind Blows» (Marshall Mathers, J. Smith, S. Byrne, H. Marsh, J. Perry, C. Synge) 5:04
#«Talkin' 2 Myself» (med Kobe) (M. Mathers, K. Rahman, P. Injeti, B. Honeycutt) 5:00
#«On Fire» (M. Mathers, D. Porter, C. Wilson, L. Wilson, R. Wilson) 3:34
#«Won't Back Down» (med Pink) (M. Mathers, K. Rahman, E. Alcock, L. Rodrigues, C. Smith) 4:26
#«W.T.P.» (M. Mathers, L. Resto, D. Chin-Quee, J. Gilbert) 3:58
#«Going Through Changes» (M. Mathers, E. Heynie, J. Osbourne, A. Iommi, W. Ward, T. Butler) 4:59
#«Not Afraid» (M. Mathers, L. Resto, M. Samuels, J. Evans, M. Burnett) 4:08
#«Seduction» (M. Mathers, M. Samuels, M. Burnett, S. Jordan) 4:35
#«No Love» (med Lil Wayne) (M. Mathers, D. Carter, J. Smith, Dee Dee Halligan, Junior Torello) 5:00
#«Space Bound» (M. Mathers, J. Scheffer, S. McEwan) 4:39
#«Cinderella Man» (M. Mathers) 4:39
#«25 to Life» (M. Mathers, K. Rahman, L. Rodrigues, D. Tannenbaum) 4:02
#«So Bad» (M. Mathers, A. Young, M. Batson, D. Parker, T. Lawrence, S. Cruse, N. Brongers) 5:25
#«Almost Famous» (M. Mathers, K. Rahman, L. Rodrigues, E. Alcock. P. Injeti, D. Tannenbaum) 4:53
#«Love the Way You Lie» (med Rihanna) (M. Mathers, A. Grant, H. Hafferman) 4:23
#«You're Never Over» (M. Mathers, J. Smith, M. Mainieri jr., G. McMann) 5:06
#«Untitled» (skjult spor) (M. Mathers, K. Muchita, M. Crawford, J. Madara, D. White) 3:14

## Eksterne lenker
*